open-index/open-wikipedia-markdown huggingface dataset:
Historia Horsiesi

***Historia Horsiesi*** eller ***Horsiesios' besøk i Alexandria*** er en koptisk kristen tekst fra slutten av 300-tallet eller begynnelsen av 400-tallet. Teksten forteller om abbed Horsiesios reise gjennom Egypt og om hans besøk hos erkebiskopen Theofilos av Alexandria i siste halvdel av 300-tallet.

Teksten er bevart i en papyruskodeks fra 500- eller 600-tallet, og i noen fragmenter fra Medinet Madi; den er oversatt til norsk i antologien *[[Koptiske skrifter]]* (2012), hvor den utgjør 14 sider.

## Referanser
Ayfer Baykal

**Ayfer Baykal** (født 1976) har siden 2010 vært medlem av Københavns borgerrepresentasjon, valgt for Socialistisk Folkeparti. Den 25. mai 2011 ble hun av SF Københavns bestyrelse utpekt til ny teknik- og miljøborgmester etter Bo Asmus Kjeldgaard, en post hun hadde til 2014. Ved kommunalvalget i 2013 gikk hennes borgmesterpost videre til Morten Kabell fra Enhedslisten. 

Ayfer Baykal er utdannet *socialrådgiver*. 
## Referanser
Forsøg til en Afhandling om Guds Viisdom

***Forsøg til en Afhandling om Guds Viisdom*** er en kristen traktat eller pamflett fra 1796, skrevet av lekpredikanten Hans Nielsen Hauge (1771-1824). Det var Hauges andre bokutgivelse, utgitt samme år som hans åpenbaringsopplevelse 5. april 1796. Boken var på 116 sider.

Boka er en fremstilling av kjernen i den kristne troen, og en kritikk av samtidens prester for å forsømme sitt sjelesørgeroppdrag ovenfor menigheten. Både i denne boken, i den foregående *[[Betragtning over Verdens Daarlighed]]* (1796) og i den etterfølgende *[[De Eenfoldiges Lære og Afmægtiges Styrke]]* (1798) skriver Hauge fra en ydmyk, men likevel selvbevisst «posisjon, nemlig opprøret nedenfra». Et hyppig resonnement er at bokens budskap vil fremstå som naiv dårskap for de som regnes som vise i denne verden. Angrepene på prestestanden er svært harde i alle tre bøkene.

Bokens første kapitler er «Om Guds Væsen, Gierninger og Villie» - hvor skapelsen og frelseshistorien gjennomgås, og «Om de Mennesker der har efterfulgt Guds Villie og hva Fristelser og Trængsler de haver havt» - en kortversjon av kirkehistorien. Kapittel tre og fire «Om de Mennesker der haver fulgt sit Slange-Billede eller Satan, og dets Følger» og «Om de forføreriske Lærere og deres Frugter, tilligemed hvad dem foraarsager» er «syndernes historie fra Kain til katolisismen». Det femte kapitlet er «Om Omvendelsen og hvorledes den bør skee» - og dette er bokens hovedkapittel eller *klimaks*.

Bokens syvende og siste kapittel «Forklaring over nogle Profesier» er en åtte siders utlegning om Johannes' åpenbaring. Sverre Norborg, som har skrevet en biografi om Hauge, mener at boken er «"vansiret av et ubalansert svermeri", og basert på en "mistolking" av Johannes Åpenbaring. Hauge hadde ved en "sjelelig kortslutning" identifisert seg "med Åpenbaringsbokens dramatiske budskap", og forkynnelsen hans ble med ett "rent apokalyptisk"».

Boken inneholder også et kapittel med «Forsvar mod de Indvendinger som ere giorte imot mit Skrift: Betragtning over Verdens Daarlighed». 

Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»

## Utgivelser
* 
* 

## Referanser
Ivar Afzelius

**Johan Fredrik Ivar Afzelius** (1848–1921) var en svensk jurist og politiker.

Afzelius hadde juridisk utdannelse og ble professor i prosess 1879. Deretter ble han justisminister i 1891. Etter sin periode som justisminister var han i en periode talman i första kammaren, tilsvarende Lagtingspresident. Afzelius tilhørte det moderate høyre i Sverige. For sin kunnskap i jus ble Afzelius æresdoktor ved Universitetet i Oslo.

## Svenska Akademien
Afzelius ble innvalgt som medlem av Svenska Akademien 14. februar 1907 og tok sete på stol nummer 4 etter Claes Herman Rundgren den 15. februar 1908.

## Utmerkelser
Afzelius var innehaver av Serafimerorden, Nordstjerneordenen, Dannebrogordenen og St. Olavs Orden.
Han ble utnevnt til æresdoktor ved Universitetet i Oslo ved 100-årsjubileet 6. september 1911.

## Referanser


## Kilder
* Ivar Afzelius – Svenskt Biografiskt Lexikon
Karl H. Brox

**Karl Henrik Brox** (1946–2025) var en norsk journalist og sakprosaforfatter.

Han begynte som programsekretær i NRK Trøndelag i 1968 og arbeidet i 40 år som journalist i *[[Adresseavisen]]* i Trondheim. Han dekket især natur og friluftsliv.

Brox engasjerte seg i naturvern-, friluftslivs- og forsvarsorganisasjoner, blant annet som formann i Trondhjems Turistforening fra 1984 til 1988 og som medlem av Landsrådet for Heimevernet fra 1986 til 1990.

Han satt i Malvik kommunestyre som representant for Høyre fra 1976 til 1979.

Brox bidro til i overkant av 50 bøker innenfor emner som natur og friluftsliv, biografier og militærhistorie.

Han ble i 2013 tildelt Trøndersk natur- og miljøpris av Naturvernforbundet i Nord- og Sør Trøndelag.

Karl H. Brox var far til Høyre-politiker Yngve Brox.

## Referanser
Virgilio Mazzocchi

**Virgilio Mazzocchi** (1597–1646) var en italiensk kapellmester og komponist.

## Liv og virke
Mazzocchi ble undervist av sin bror Domenico Mazzocchi som også var komponist. I 1624 ble Virgilio Mazzocchi kapellmester ved kirka *Il Gesù* i Roma. Samme tittel hadde han i 1628/29 ved Laterankirken og deretter ved ** der han var til sin død. Samtidig arbeidet han ved *Collegium Romanum* og ved *Collegio del'Inglesi*.

Mazzocchi blir regnet som en av de første mestre av flerkorsteknikken. Han oppnådde en stor og virkningsfull klang ved å plassere ut flere kor ulike steder i Petersdomens kirkerom. I motsetning til den eldre venetianske flerkorsteknikken ved Markusdomen har stilen et mindre antifont og polyfont preg, men Mazzocchi oppnår en mektige romlige klangvirkning gjennom en stor anlagt homofon tonesats.

Bare en femkorig magnificat og to- og firstemmige verk, som *Sacri Flore* og vespersalmer, er bevart. Mazzocchi skrev dessuten flere oratorier, kantater og operaer.

Av Mazzocchis elever kan nevnes Giovanni Andrea Bontempi.

## Referanser


## Litteratur
* : *Zwischen Kirche und Karneval. Biographie, soziales Umfeld und Werk des römischen Kapellmeisters Virgilio Mazzocchi (1597–1646).* Bärenreiter, Kassel [u.a.] 2001, ISBN 3-7618-1358-9. Zugleich Dissertation, Universität Berlin, 2000. Preview på Google books.

## Eksterne lenker
* 
* 
*
Per Hurum

**Per Hurum** (1910–1989) var en norsk billedhugger. Han studerte ved Statens kunstakademi 1931–1933 som elev av Wilhelm Rasmussen, og var i sitt arbeid særlig påvirket av franske kunstnere som Aristide Maillol og Charles Despiau. Blant hans arbeider er de to store bronsegruppene «Mor og barn» på Rådhusplassen i Oslo.  Sammen med ektefellen Asbjørg Borgfelt har han utført statuen av Christian Krohg på Stortings plass. Han laget også en rekke danserinnestudier. I 1946 var han med på å stifte Norsk Billedhoggerforening

Han var bror av musikkritikeren og forfatteren Hans Jørgen Hurum (1907–2001).


File:Oslo rådhus2.jpg|Skulpturparken «Synken» på Rådhusplassen i Oslo er utsmykket med kvinne- og barnefigurer av Per Hurum og Emil Lie. Hurums to sidefontener mot sjøsida har skulpturgrupper med sittende kvinner og barn. Disse ble fullført i 1941 og 1944.
File:Drammen - no-nb digifoto 20160210 00146 NB MIT FNR 12061.jpg|Per Hurums skulptur «De tre bydeler» ble oppført på Strømsø torg ved Drammen stasjon i 1952.


## Referanser

## Litteratur
* Norsk biografisk leksikon

## Eksterne lenker
*
Chiara Kreuzer

**Chiara Kreuzer** (født **Hölzl**; 1997) er en østerriksk skihopper.

24. november 2012 debuterte hun i verdenscupen i skihopping  i Lysgårdsbakkene på Lillehammer, hvor hun kom på 47.-plass. 

Kreuzer var med på Østerrikes lag som tok sølv i Mixed lagkonkurranse, normalbakke under Ski-VM 2013 i Val di Fiemme. De øvrige på laget var Jacqueline Seifriedsberger, Gregor Schlierenzauer og Thomas Morgenstern.

Under Junior-VM på ski 2015 tok Kreuzer bronsemedalje, bak russiske Sofja Tikhonova og lagvenninnen Elisabeth Raudaschl, og i Junior-VM på ski 2016 tok hun gull.

Fra 2015 til 2019 var Kreuzer stort sett blant de ti sterkeste hopperne i verdenscupen. Sesongen 2019/20 ble hennes beste til da, med seks verdenscupseire og andreplass i verdenscupen sammenlagt. 14. desember 2019 tok hun sin første seier i verdenscupen da hun gikk helt til topps under rennet i storbakken i Klingenthal. I dette rennet ble det bare gjennomført én omgang. Før Raw Air 2020 var hun verdenscupleder, men etter en 5.-plass sammenlagt i Raw Air, med 3.-plass og 9.-plass i de individuelle rennene, ble hun forbigått med 45 poeng av vinneren Maren Lundby. De gjenværende rennene i verdenscupen ble avlyst grunnet koronaviruspandemien.

## Galleri

20160207 Skispringen Hinzenbach 4366.jpg|Chiara Hölzl i Hinzenbach
20190225 Seefeld SJ 3223.jpg|Hölzl under Ski-VM 2019 i Seefeld
20190226 Seefeld SJ 5831.jpg|Hölzl sammen med lagvenninen Jacqueline Seifriedsberger under Ski-VM 2019
Schlierenzauer Morgenstern Hoelzl Seifriedsberger Val di Fiemme 2013 (mixed team - decoration) 2.JPG|Det østerrikske laget i mixed lagkonkurranse under Ski-VM 2013


## Referanser


## Eksterne lenker
* 
*
Edvard von Krusenstjerna

**Julius Edvard von Krusenstjerna** (1841–1907) var en svensk embetsmann og politiker. Han var civilminister, det vil si departementsråd for Civilministeriet (nåværende delt opp i Näringsdepartementet og Socialdepartementet). Han var også generaldirektør i Postverket fra 1899 til 1907. Krusenstjerna tok over som civilminister  den 30. november 1883. Han tok initiativ til en ny patentforordning i 1884.

Krusenstjerna var en frihandelspolitiker, og da proteksjonismen vant frem i 1887, ønsket han å avgå. Han ble imidlertid bedt av Oscar II og flere andre om å bli, og han ble til 1889. I 1896 fikk Krusenstjerna tilbake ministerposten da ungdomsvennen Erik Gustaf Boström ble statsminister. Under Krusenstjerna ble jernbanenettet i Sverige sterkt utviklet. I tillegg ble Civildepartementet omorganisert slik at handel, industri og sjøfart ble overført til FInansdepartementet, mens Jordbruksdepartementet ble stiftet og tok seg av disse oppgavene. Civildepartementet ble dermed et mer sosialt departement. Krusenstjerna begynte å jobbe med forslag om forording om kvinna- og barnearbeid innen industrien.

Krusenstjerna var den førsste som ble spurt om han ønsket posisjonen som statsminister etter at Boström gikk av som statsminister for andre gang i 1905, men han takket nei.

## Referanser
Otto Haslund

**Otto Carl Bentzon Haslund** (født 4. november 1842 i København, død 30. august 1917 i Koldby, Thy) var en dansk maler.

Som stipendiat foretok han i 1873 en lengre studiereise til Italia. Han var opprinnelig dyr- og landskapsmaler, men dyrket også etter oppholdet i Italia genre- og portrettmaleriet. 

Han er begravet på Assistens Kirkegård i København.

## Referanser


## Eksterne lenker
*
Lundbygård

**Lundbygaard Gods** er en herregård i Lundby i Vordingborg kommune på Sjælland i Danmark. Den består av et åttekantet gårdsanlegg oppført i nyklassisk stil 1784–1810 og er fredet Gården var 1661–72 eid av Svend Poulsen Gønge («Gøngehøvdingen»). Fra 1824 har gården vært i familien Arboe/Collets eie. Eier siden 1968 er tidligere forsvarsminister, kammerherre og hoffjegermester Bernt Johan Collet.

I østfløyen er det et oldtidsmuseum etablert i 1880 av kammerherre Holger Collet, med gjenstander fra forhistorisk tid til folkevandringstiden. Det er den største private samling av dette slaget i Nord-Europa.

Godset omfatter 1 010 hektar skog og mark. I dag produseres det juletrær på godset, og med en årlig produksjon på ca.  er det en av de største produsentene i Europa.

## Eiere av Lundbygaard
*(1360-1400) Niels Jensen 
*(1400-1431) Niels Jensen
*(1431-1484) Peder Nielsen Jensen
*(1484-1493) Peder Steen Steensen
*(1493-1530) Steen Pedersen Steensen
*(1530-1550) Niels Pedersen Steensen
*(1550-1575) Knud Nielsen Steensen
*(1575-1577) Anne Nielsdatter Lunge gift Steensen
*(1577-1588) Frederik 2.
*(1588-1648) Christian 4.
*(1648-1666) Frederik 3.
*(1666-1672) Svend Poulsen (Gøngehøvdingen)
*(1672-1678) Christian Sivertsen
*(1678-1685) Knud Gregersen
*(1685) Christian 5.
*(1685-1705) Johan Henrik Schmidt 
*(1705-1715) Hector Gottfried Masius
*(1715-1730) Frederik 4.
*(1730-1746) Christian 6.
*(1746-1766) Frederik 5.
*(1766-1774) Christian 7.
*(1774-1786) Caspar Wilhelm von Munthe af Morgenstierne
*(1786-1805) Adam Gottlob Wiimh
*(1805-1819) Ulrik Christian von Schmidten
*(1819-1822) Jobst Gerhard von Scholten
*(1822-1824) Frederik 6.
*(1824-1827) Peter Nicolaj Arboe
*(1827-1846) Anne Cathrine Collett''', gift Arboe
*(1846-1857) Bernt Anker Collet
*(1857-1868) Enke Fru Emilie Collet, født Rørbye
*(1868-1909) Peter Ferdinand Collet
*(1909-1932) Holger Collet
*(1932-1968) Harald Collet
*(1968-) Bernt Johan Collet

## Referanser

## Litteratur
*J.P. Trap: Danmark 5.udgave, Kraks Landbrug
## Eksterne lenker
* Lundbygaard Gods
Curaçao (likør)

**Curaçao** () er en likør av sitrusfrukt. Likøren har en svært søt smak, og finnes i fargene hvit, blå, grønn, rød, oransje og brun. Opprinnelig ble den smaksatt av tørkede appelsinskall fra den spesielle appelsinsorten laraha på øya Curaçao i Karibia, men smaksemnene blir i dag fremstilt syntetisk. Likøren ble først fremstilt og markedsført av familien Senior på 1800-tallet. Likøren inneholder 15–40 volumprosent alkohol.

## Curaçao i Norge
Vinmonopolet markedsfører en rekke forskjellige typer curaçaolikør:
* Curaçao Napoléon Liqueur à l'Orange – sitruslikør, 40% alkohol
* Bols Triple Sec Curaçao, sitruslikør, 38%
* Destillatørens Hvit Curaçao, sitruslikør 36,5%
* Marie Brizard Curaçao Orange – sitruslikør, 30% 
* De Kuyper Curaçao Blue, sitruslikør, 24%
* Bols Parfait Amour, likør med curaçao, 24%
* Wenneker Blue Curaçao, sitruslikør 21%

## Referanser


## Eksterne lenker
*
Annabella Lwin

**Annabella Lwin** (født 31. oktober 1966) er en sangerinne av burmesisk-engelsk opphav, mest kjent som forsanger i det nyromantiske bandet Bow Wow Wow. 

## Referanser


## Eksterne lenker
* 
* 
*
Lorsch

**Lorsch** er en by i Landkreis Bergstraße, sør i den tyske delstaten Hessen. Byen er kjent for Lorsch kloster som i 1991 ble oppført på UNESCOs verdensarvliste. Lorsch fikk 8. juli 2010 det offisielle tillegget «Karolingerstadt» (karolingerby).

## Bilder

Fil:Kloster Lorsch 04.jpg|Torhalle (Königshalle), inngangen til Lorsch kloster
File:Lorsch Bahnhof 01.jpg|Jernbanestasjonen
File:Lorsch lutheran church.jpg|Den evangeliske kirken
File:Wattenheimer Bruecke 01.jpg|Wattenheimerbroen


## Referanser


## Eksterne lenker
*
Ski-VM 1985 – 10 kilometer kvinner

**Kvinnenes 10 kilometer** under Ski-VM 1985 ble holdt den 19. januar 1985 i Seefeld in Tirol, Østerrike. Til tross for at FIS' offisielle resultatliste angir rennet som avviklet i fri teknikk, var teknikk ikke regulert av FIS under Ski-VM 1985. Følgelig benyttet utøverne seg av en tidlig form for skøyteteknikk.

Anette Bøe vant øvelsen foran den regjerende olympiske mesteren Marja-Liisa Kirvesniemi, Finland som ble nummer to og Grete Ingeborg Nykkelmo som fikk bronse. Anne Jahren ble nummer fem, regjerende verdensmester, Berit Aunli ble nummer seks, og Brit Pettersen ble nr 13.

## Resultater

## Referanser




## Litteratur
*
Hugo Tamm

**Hugo Petrus Percival Tamm** (født 28. juni 1840 i Torreby, Bohuslän, død 4. oktober 1907) var en svensk politiker og godseier. Han var en av grunnleggerne av Allmänna Valmansförbundet, og ble partiets tredje partileder i 1907 fram til sin død samme år. Han var moderat, men jobbet også for proporsjonal valgordning i Sverige. Han var også selvstendig på flere områder, blant annet var han for frihandel. 

I 1905 takket han nei til å bli statsminister.

## Referanser


## Kilder
* Per Sondén, *Hugo Tamm till Fånöö*. Stockholm 1925
* *Tvåkammarriksdagen 1867-1970* (Almqvist & Wiksell International 1992), bind 5, side 313
Antonius og Kleopatra

***Antonius og Kleopatra*** (engelsk tittel: *Antony and Cleopatra*) er en tragedie av William Shakespeare. Dramaet ble første gang trykket i Første folio av 1623, men ble antagelig skrevet i tiden 1606-1607. 

Handlingen er basert på Thomas Norths oversettelse av Plutarks *Parallelle liv* (gresk: Βίοι Παράλληλοι; *Bíoi Parállēloi*), og stykket følger forholdet mellom Kleopatra, dronning av Egypt, og Marcus Antonius, romersk hærfører og statsleder, fra tiden med hvor den romerske republikk gjorde opprør mot det andre triumvirat og fram til Kleopatras selvmord under den romerske republikkens siste krig. De fremste figurer er Octavianus, en av Antonius' medsammensvorne i triumviratet og den framtidige keiser av Roma. Tragedien er romersk stykke preget av raske, panoramiske skifter i geografiske steder, og i register ved at det veksler mellom den sensuelle, fantasirike byen Alexandria i Egypt og den mer pragmatiske, strenge byen Roma.

Rollen som Kleopatra i dette stykket er vurdert som et av de mest komplekse kvinnelige roller i Shakespeares verker. Hun er jevnlig forfengelig og teatralsk, provoserer et publikum nesten til forakt; men på samme tid har Shakespeares anstrengelser innhyllet både henne og Antonius med tragisk storhet. Disse selvmotsigende trekkene har ført til berømte todelt kritiske vurderinger.

## Sjanger
Det er vanskelig å plassere *Antonius og Kleopatra* i en bestemt, avgrenset sjanger. Det kan bli klassifisert som et historisk dram (skjønt det overholder ikke helt og holdent en historisk redegjørelse), tragedie (skjønt ikke fullstendig i henhold til de aristoteliske begreper), komedie og romanse.

## Referanser


## Eksterne lenker
* No Fear Shakespeare , dramaets tekst med glossar
* Cleopatra på nettet, særskilt seksjonen ''Antony and Cleopatra''
Welcome to My World (sang)

**«Welcome to My World»** er en amerikansk popuærmusikk-standardsang, skrevet  av Ray Winkler og John Hathcock. Den har blitt innspilt av mange artister. Den mest berømte versjonen var med countrysangeren Jim Reeves, og den ble tatt med på hans LP-album *A Touch of Velvet* (1962). 

Reeves' versjon, i den da rådende Nashville Sound-stilen, ble utgitt på single i begynnelsen av 1964.

«Welcome to My World» er en tradisjonell kjærlighetssang. Broen innbefatter tekst hentet fra Mattheusevangeliet 7:7-8 (*«Knock and the door will open; seek and you will find; ask and you'll be given ...»* ,(Bergprekenen).

 
## Coverversjoner
*Dean Martin (1965)
*Faron Young (1966)
*Wilma Burgess (Mai 1966)
*Ricky Nelson (30. mai 1966)
*Eddy Arnold (Juni 1971)
*Elvis Presley (14. januar 1973 - Aloha From Hawaii-showet)
*John Grennell (1990)
*Giant Sand (Albumet *Ramp*, 1991)

## Norsk tekst
Den norske tittelen er «Takk for at du kom»

### Innspilling
*Svenn-Erik Fjeldberg. Utgitt på LP-albumet *Svenn-Erik Fjeldberg* (EMI)

## Listeplasseringer
Den klatret på andreplassen på Billboard Hot Country Singles-listen våren 1964 og ble også sporadisk spilt på radiostasjoner. Den lå på en andreplass på Billboard Bubbling Under Hot 100-listen.
Pier Luigi Bersani

**Pier Luigi Bersani** (IPA:  [pjɛr luˈiːdʒi berˈsaːni]; født 29. september 1951 i Bettola, Italia) er en italiensk politiker og siden 25. oktober 2009 generalsekretæren for *[[Partito Democratico]]*, det mest fremtredende sentrums-venstre-partiet i Italia. Han var ved valget i Italia 2013 sitt partis statsministerkandidat etter å ha beseiret Matteo Renzi i et primærvalg. Han har vært medlem av Italias deputertkammer for Emilia-Romagna siden 2001, var fra 1993 til 1996 regionen Emlia-Romagnas president og har holdt tre ministerstillinger: industri, handel og håndverk (1996-1999), transport og navigasjon (1999-2001) og økonomisk utvikling (2006-2008).

## Referanser

 
## Eksterne lenker
* 
*
Lars Swanström

**Lars Magnus Swanström** (født 29. desember 1868 i Skeninge i Sverige, død 6. april 1939 i  Oslo) var en svensk-norsk forlegger.

Swanström var sønn av presten Lars Johan Swanström (1821–1876). Han gikk handelsgymnaset i Sverige og kjøpte i 1892 Alb. Cammermeyers Forlag i Kristiania sammen med dansken F. G. Knudtzon. Da det danske Gyldendal i 1905 kjøpte forlaget, ble han meddirektør i Gyldendal med sete i Kristiania og ansvar for Gyldendals norske forfattere. I 1915 gikk han ut av Gyldendal, kjøpte Alb. Cammermeyers forlag tilbake, og fortsatte å drive dette.

## Referanser


## Kilder
* «SWANSTRÖM, Lars Magnus», i  *Merkantilt biografisk lekskon*. Oslo: Yrkesforlaget, 1935.
Carl von Friesen

**Carl Sebastian von Friesen** (født 10. september 1846 i Hökhuvud, død 10. juni 1905) var en svensk skolemann och politiker som var ecklesiastikminister (omtr. kirke- og utdanningsminister) fra 1902-1905). .

Carl von Friesen studerte filosofi til doktograd, og ble i 1879 utnevnt til lektor i latin og gresk ved Södermalms högre allmänna läroverk. Han var rektor ved skolen 1884-1902. Han kom også inn i politikken, og i 1896 kom han inn i Riksdagens førstekammer. Da Erik Gustaf Boström dannet sin andre regjering, ble von Friesen ecklastiestikminister. Han hadde rollen til rett før sin død, og fikk satt igang en læreverkreform som omorganiserte skolesystemet. I 1905 ble han forespurt om han ønsket å bli statsminister etter at Boström hadde gått av, men han sa at han ikke var oppgaven moden. Valget hadde uansett sannsynligvis neppe vært ideelt, da von Friesen døde knapt to måneder etter forespørselen.

## Referanser
Elektrisk blått

**Elektrisk blått** er en farge som ligger nær opp til cyan. Den er en representasjon av fargen til lyn, en elektrisk gnist og neonrør; den er oppkalt etter ionisert luftglød som skapes av elektrisk utladning.

Den første nedtegnede bruken av fargenavnet på engelsk var i 1884.

## Referanser
Europæisk Ungdom

**Europæisk Ungdom** er en tverpolitisk ungdomsorganisasjon, som arbeider for at øke forståelsen av og interessen for Den europeiske union blant unge i Danmark.

Organisasjonen er søsterorganisasjonen til Europeisk ungdom i Norge og Unga européer i Sverige. De er også medlem av paraplyorganisasjonen Jeunes Européens fédéralistes.

## Referanser
Unga européer

**Unga européer** er en svensk organisasjon som jobber med å skape et grunnlag i Sverige for et føderalt samband i takt med Den europeiske union. Organisasjonen er søsterorganisasjonen til Europeisk ungdom i Norge og Europæisk Ungdom i Danmark. De er også medlem av paraplyorganisasjonen Jeunes Européens fédéralistes.
Enkeltdistanse-VM på skøyter 2009 – 1500 meter herrer

**Herrenes 1&nbsp;500 meter under [[Enkeltdistanse-VM på skøyter 2009]]** ble avholdt på olympiske ovalen i Richmond, Britisk Columbia den 12. mars.

Denny Morrison var regjerende mester. Shani Davis var den eneste med tre seire på 1&nbsp;500 m under verdenscupen i hurtigløp på skøyter 2008/09 og vant denne distansecupen. De andre distansevinnerne i enkeltstevnene på 1&nbsp;500 m var Sven Kramer (NED), Håvard Bøkko (NOR) og D. Morrison (CAN).

Amerikanske Shani Davis vant 1&nbsp;500 m, akkurat som han gjorde i 2004 i Seoul og 2007 i Salt Lake City.

Han vant dermed det første internasjonale løpet i OL-arenaen som skulle brukes sesongen etter. Vinnertiden, 1.46,17, var den nest svakeste i et internasjonalt (her medregnet internasjonale mesterskap og verdenscup) stevne denne sesongen; bare vinnertiden fra EM i Heerenveen, naturlig nok uten nordamerikansk deltakelse, var dårligere. Nederland ble uten medalje på øvelsen for første gang i VM enkeltdistanser, og beste nederlender ble nummer sju; den dårligste innsatsen i VM eller OL siden 1988.

## Referanser
Enkeltdistanse-VM på skøyter 2009 – 3000 meter damer

**Damenes 3&nbsp;000 meter under [[Enkeltdistanse-VM på skøyter 2009]]** ble avholdt på olympiske ovalen i Richmond, Britisk Columbia den 12. mars.

Kristina Groves (CAN) var regjerende mester. Martina Sáblíková (CZE) var den eneste med tre seire på 3&nbsp;000 m under verdenscupen i hurtigløp på skøyter 2008/09 og vant denne langdistansecupen for 3000m/5000m. Den andre distansevinneren i enkeltstevner på 3&nbsp;000 m var Renate Groenewold (NED). Det ble også gått to 5000m i den samme distansecupen, her var det henholdsvis Claudia Pechstein (GER) og Martina Sáblíková (CZE) som vant hvert sitt stevneløp.

Nederlandske Renate Groenewold vant 3&nbsp;000 m og tok Nederlands første distansemesterskap på 3 000 m i VM enkeltdistanser. Nederland har derimot flere gull på samme distanse under Vinter-OL (1968, 1972, 1988 og regjerende mester i Ireen Wüst fra 2006).

Vinnertiden i dette løpet var den svakeste innendørs siden verdenscupen i Heerenveen i november 2006, men likevel banerekord med seks sekunder. 

## Referanser
Domenico Mazzocchi

**Domenico Mazzocchi** (1592–1665) var en italienisk barokkkomponist.

Mazzocchi kan ha vært elev av Giovanni Bernardino Nanino. I 1640 var Mazzocchi i tjeneste hos kardinal , en grandnevø av pave Klemens VIII i Roma. Takket være kardinalens støtte levde Mazzocchi i stor luksus.

Mazzocchi fikk betydning for utviklingen av en egen romersk opera. De trykte verkene hans er blant de første som tar i bruk dynamiske betegnelser som *[[Dynamikk (musikk)|crescendo]]*, *[[diminuendo]]* og ** .

Broren Virgilio Mazzocchi (1597–1646) var musiker og komponist i Vatikanet.

## Verk
* femstemmige madrigaler (Roma, 1638)
* operaen *La catena d'Adone* (Roma, 1626)
* 1 italiensk oratorium  (Coro di profeti, 1638)
* 7 latenske oratorier
* 2 samlinger med arier (Dialoghi et sonetti)

## Referanser


## Eksterne lenker
* 
*
Froskemannstjenesten

**Froskemannstjenesten**, eller redningsdykkertjenesten, er en tjeneste som har som formål å drive redningsdykking for å hindre tap av liv og/eller store verdier.

## Historie
Tjenesten har vært etablert enkelte steder helt tilbake til slutten av 1950-årene, men få steder har hatt kontinuerlig beredskap. Det er i størst grad større byer, som Oslo (siden 1957) og Bergen (siden 1969), som har hatt denne typen tjeneste, og den har i stor grad vært utført av brannvesen, politi eller Falken.

Tjenesten er de senere år blitt knyttet mer og mer til brannvesenet, dette på grunn av likheter i arbeidets art. Men noen steder er man fremdeles avhengig av det arbeidet frivillige redningsdykkere utfører når ulykken er ute.

## Utdanning
Fra 1. januar 1999 ble det krav om egen utdannelse for å drive redningsdykking.

## Referanser


## Eksterne lenker
* Froskemannstjenesten - oppslagsverket oVe, artikkel av Kristine Tvedt Brekke, Bergen Byarkiv.
* Brannmannen, om Redningsdykking
Frederik Ahlefeldt (1662–1708)

**Frederik Ahlefeldt** (1662–1708) var dansk lensgreve av Langeland, riksgreve til Rixingen (Réchicourt), geheimeråd, general og stattholder i årene 1686-1708 i Slesvig og Holstens kongelige deler.

Han var eldste sønn av storkansler Frederik Ahlefeldt (1623–1686) og Margrete Dorothea Rantzau. Allerede tidlig oppnådde han store hedersbevisninger og embeter, hvilket til dels skyldtes familieforbindelser, samt hans giftemål med kongens og Sophie Amalie Moths datter Christiane Gyldenløve.

Hustruen døde allerede fire år senere, og Ahlefeldt giftet seg på ny i 1695 med Armgaard Margrethe Reventlow, datter av storkansler Conrad Reventlow og Anna Margrethe Gabel.

Han er begravet i Radsted kirke på Lolland.

## Referanser
Giovanni Visconti

**Giovanni Visconti** er navnet til flere personer:

*Giovanni Visconti (erkebiskop) (ca. 1290–1354), italiensk erkebiskop og pseudokardinal
*Giovanni Visconti (syklist) (født 1983), italiensk syklist
Ines

**Ines** er et kvinnenavn dannet av *[[Agnes]]*, som har gresk opprinnelse og betyr «kysk». Navnet skrives også *Inés*, *Inês* eller *Inès* på henholdsvis spansk, portugisisk og fransk.

## Etymologi
**Ines** er en form av spanske *Inés* brukt i italiensk, slovensk, kroatisk, nordisk og flere andre språk. *Inés* er en spansk form av *[[Agnes]]*, den latinske formen av greske *Hagne* (gresk: ‘Αγνη), dannet av *hagnos* (gresk: ‘αγνος), som betyr «kysk».

## Utbredelse
*Ines* og *Inez* er kjent brukt i Sverige første gang i 1842. Navnet var mest brukt i Sverige rundt år 1900.

*Ines* har navnedag 21. januar i Estland, 2. mars i Kroatia og 29. august i Finland. *Iines* har navnedag 29. august i Finland. *Inès* har navnedag 10. september i Frankrike. *Inez* har svensk navnedag 6. august.

|}

## Kjente personer med navnet
Personene i listen er ordnet kronologisk etter fødselsår.
* Inês de Castro (1325&ndash;1355), galisisk adelskvinne
* Juana Inés de la Cruz (1651&ndash;1695), meksikansk forfatter og dramatiker
* Ines Maidre-Aarvik (f. 1958), estisk-norsk organist
* Ines Prange (f. 1967), norsk skuespiller
* Inés Sastre (f. 1973), spansk modell og skuespiller
* Inés Medina-Fernández (f. 1974), spansk pianist og komponist
* Ines Papert (f. 1974), tysk fjellklatrer
* Ines Hafizovic (f. 1977), norsk informatiker
* Inés Sainz (f. 1978), meksikansk journalist
* Inés Gaviria (f. 1979), colombiansk-amerikansk sanger
* Ines Blix (f. 1981), norsk psykolog
* Inés Efron (f. 1985), argentinsk skuespiller
* Inés Melchor (f. 1986), peruansk langdistanseløper

## Annen bruk av navnet
* Ines DiSanto, kanadisk brudekjolefirma

## Referanser


## Eksterne lenker
Ruggesteinen (Bolga)

**Ruggesteinen** på øya Bolga i Nordland er en ca. 40-60 tonn tung flyttblokk som ligger i vippepossisjon, slik at den rugger når den dyttes opp. Steinen kan beveges ca 10 centimeter opp, og den kan settes i bevegelse ved håndmakt, også av barn.

Steinen er plassert på Klippfiskbergan ved havet, på vestsiden av øya, om lag 1,5 kilometer fra fergeleiet. Det er lett adkomst til steinen via en tursti. 

Fra Ruggesteinen på Bolga er det utsikt ut over flere hundre holmer i Bolgværet.

## Naturminne
Ruggesteiner er ofte spektakulære naturminner som har gitt næring til folkefantasien.

I den siste istiden førte innlandsisen med seg flyttblokker som ble stående på et underlag av mindre steiner og sand. Under den videre avsmeltingen har vann spylt bort mye av materialet under flyttblokkene, og kun små steiner som sitter fast under flyttblokkene har blitt liggende igjen. 

## Referanser


## Eksterne lenker
* Ruggesteinen - Meløy kommune
* Bevegelig koloss
* Turkart over Bolga
* Ruggesteiner - arkeologi i nord
Colin

**Colin** er et irsk, skotsk og engelsk mannsnavn. Det har opprinnelse som en engelsk form av det irske navnet *Coilean* eller det skotske navnet *Cailean*, som er skotsk-gælisk for «valp».

*Colin* kan også være en kjæleform av *Col*, som igjen er en kortform av *[[Nicholas]]*.

## Utbredelse
*Colin* var et populært navn i England fra 1930-årene til 1970-årene. Den skotske formen *Callum* har vært populær siden 1990-årene.

*Colin* har vært et populært navn i USA siden 1980-årene og hadde en popularitetstopp med 0,2% i 2004.

|}

## Kjente personer med navnet
Personene i listen er ordnet kronologisk etter fødselsår.
* Colin Archer (1832–1921), norsk båtkonstruktør og båtbygger
* T. Colin Campbell (f. 1934), amerikansk biokjemiker
* Colin Powell (1937–2021), amerikansk general og statsmann
* Colin Mochrie (f. 1957), skotsk-kanadisk skuespiller
* Colin Firth (f. 1960), engelsk skuespiller
* Colin McRae (1968&ndash;2007), skotsk rallykjører
* Colin Meloy (f. 1974), amerikansk sanger
* Colin Farrell (f. 1976), irsk skuespiller
* Colin Kaepernick (f. 1987), amerikansk quarterback
* Colin Stetson, amerikansk saxofonist

## Referanser


## Eksterne lenker
Agaocephala

* se systematisk inndeling

***Agaocephala*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
Middelsstore (gjerne 20-40 millimeter), brede, kraftige biller. Kroppen er gulbrun, gjerne med et grønnlig, metallisk skinn, og ganske blank. Hannen har to korte, oppoverkrummede horn i pannen (ett på hver side) og et spisst fremspring midt på pronotum, hunnen mangler disse. Dekkvingene er uregelmessig punkterte, ikke med punktrekker.

## Utbredelse
Gruppen finnes bare i tropiske områder av Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Agaocephala* Audinet-Serville, 1825 – 9 arter
******** *[[Agaocephala bicuspis]]* Erichson, 1848
******** *[[Agaocephala brasiliana]]* Martinéz & Alvárenga, 1987
******** *[[Agaocephala cornigera]]* Audinet-Serville, 1825 
******** *[[Agaocephala duponti]]* Laporte de Castelnau, 1832
******** *[[Agaocephala inermicollis]]* Arrow, 1914
******** *[[Agaocephala mannerheimi]]* Laporte de Castelnau, 1832
******** *[[Agaocephala margaridae]]* Alvárenga, 1958
******** *[[Agaocephala melolonthida]]* Thomson, 1860
******** *[[Agaocephala urus]]* Thomson, 1860

## Kilder
* Dynastidae du monde- sjekkliste over artene 

## Eksterne lenker
* Bilder av ''Agaocephala cornigera''
* 
*
Mossingen

***Mossingen*** var en norsk avis som kom ut i Moss fra 1926. Den var talerør for Norges Kommunistiske Parti.

Avisen begynte å komme ut rett før årsskiftet 1926-27, med to utgaver i måneden.

## Referanser
Carl Ahlefeldt

**Carl Ahlefeldt** (1670–1722) var en holstensk adelsmann, dansk lensgreve av Langeland, greve av Rixingen, stattholder i hertugdømmene, overkammerherre, geheimeråd, overstallmester og overhoffmester.

Han var yngste sønn av storkansler Frederik Ahlefeldt (1623–1686) og Marie Elisabeth, født grevinne av Leningen og Dachsburg. Han ble ansatt som hoffmester til prins Carls utenlandsreise, og var høyt verdsatt hos dronning Charlotte Amalie og kong Frederik IV. Hans embedsstilling medførte, at han han spilte en fremtredende rolle ved arvehyllingen av Frederik IV i Slesvig den 7. september 1721.

## Familie
I 1702 giftet han seg med Ulrikke Amalie Antoinette Danneskjold-Laurwigen (Danneskiold-Samsøe) (1686–1755), datter av stattholderen i Norge Ulrik Frederik Gyldenløve. Hun overlevde ham inntil 1755. Fra dette ekteskap stammer de følgende lensgrever til Grevskapet Langeland.

Carl Ahlefeldt var byggherre for Sorgenfri slott på Sjælland, som ble oppført i årene 1705–06. Han ble begravet i slekten Ahlefeldts gravkapell i Tranekær Kirke på Langeland.

## Referanser
Hammer’n

***Hammer'n*** var en bedriftsavis utgitt av Norges Kommunistiske Parti på Aker og Nyland skipsverft i Oslo. Avisen kom ut i årene 1925–1928. 

Midt på 1920-tallet omorganiserte NKP partiet. Mens medlemmene tidligere hadde vært organisert i stedslag satset man nå på å bygge opp grunnorganisasjoner på de største arbeidsplassene. Disse «bedriftscellene» ga mange steder ut egne aviser.

*Hammer'n* var en av NKPs sentrale bedriftsaviser, både fordi den var blant de største og fordi den dekket nøkkelvirksomheter i Oslo. Fra januar 1926 til sommeren året etter kom *Hammer'n* regelmessig med to utgaver i måneden. Mens mange bedriftsaviser kom i enkle, stensilerte versjoner kom verftsavisen i trykt utgave. Som regel var bedriftsavisene på bare fire sider, men *Hammer'n* kom tidvis med 8-siders utgaver.

På slutten av 1920-tallet var NKP i sterk tilbakegang, noe som også preget aktiviteten i bedriftslagene og bidro til at bedriftsavisene mange steder forsvant. Samtidig konkurrerte bedriftsavisene med den vanlige avisdriften i NKP om de høyst begrensede ressursene i partiet. Tidlig på 1930-tallet ble det gjort nye anstrengelser for å gi ut slike aviser, og rundt 1932 hadde partiet trolig om lag 30 bedriftsaviser.

## Referanser
Minestronesuppe

**Minestronesuppe** er en suppe som er basert på en kraft, enten oksebuljong eller grønnsaksbuljong. Ellers lages suppen tradisjonelt av de ingredienser man har på kjøkkenet, ulike typer grønnsaker og spekeskinke, samt pasta. I tillegg kommer krydder og parmesan. En minestronesuppe serveres vanligvis med brødtilbehør.

Minestronesuppen kommer fra Italia. Navnet kommer fra *minestra* som betyr suppe.

## Litteratur
* 

## Eksterne lenker
*
Fokstugu veggarasje

**Fokstugu veggarasje**  ble satt opp på Dovrefjell på starten av 1940-tallet. Brøytemannskap brukte garasjen til å ha brøyteredskap tilgjengelig slik at riksveien kunne holdes åpen. I garasjerommet finner man i dag en snøfreser av typen Peterfres fra 1943, som ble utviklet av sveitseren Konrad Peter. Garasjen er forskriftsfredet.

## Eksterne lenker
* 
* Digitalt fortalt
Gabriela

**Gabriela** er et kvinnenavn dannet som en feminin form av *[[Gabriel]]*, som har hebraisk opprinnelse og betyr «mann» eller «sterk», kombinert med «Gud». Navnet er vanlig i mange spansk- og portugisisk-talende land, i tillegg til i flere land i Sentral-Europa. Andre utbrede former er *[[Gabrielle]]*, *Gabriele*, *Gabriel* og *Gabriella*.

## Etymologi
*Gabriela* er dannet som en feminin form av *[[Gabriel]]*, som har hebraisk opprinnelse og er en sammensetning av to navneledd der det første betyr «mann» eller «sterk» og det andre «Gud».

## Utbredelse
Formen *Gabriella* er kjent brukt i Sverige fra 1713. Både *Gabriela* og *Gabriella* var mest populært i Sverige i perioden 1970&ndash;1999. Formen *Gabrielle* er kjent brukt i Norge fra 1790 og i Sverige fra 1860. I begge land har navnet vært mest brukt fra 1970 og utover, i Norge spesielt i de nordligste landsdelene.

*Gabriela* er i dag vanlig i mange spansk- og portugisisk-talende land, i tillegg til i flere land i Sentral-Europa. En annen utbredt form av navnet er franske *[[Gabrielle]]*. I tillegg er formene *Gabriele*, *Gabriel* og *Gabriella* vanlige i enkelte land.

|}

## Navnedag
*Gabriela* har navnedag i flere land, oftest 29. september, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Gabriela Mistral (1889&ndash;1957), chilensk dikter og nobelprisvinner
* Gabriela Montero (f. 1970), venezuelansk-amerikansk pianist
* Gabriela Anders (f. 1972), argentinsk sanger og pianist
* Gabriela Lena Frank (f. 1972), amerikansk pianist og komponist
* Gabriela Pichler (f. 1980), svensk filmregissør
* Gabriela Herman (f. 1981), amerikansk fotograf
* Gabriela Marcinkova (f. 1988), tsjekkisk skuespiller

## Annen bruk av navnet
* Rodrigo y Gabriela, meksikansk duo

## Referanser


## Eksterne lenker
Kommunisten

***Kommunisten*** var et tidsskrift som kom ut i årene 1932 - 1933, i regi av Norges Kommunistiske Parti.

Da man annonserte for bladet i 1933 ble det presentert som et «Tidsskrift for marxist-leninistisk teori og praksis». Medarbeidere var blant andre Arvid G. Hansen, Håvard Langseth, Erling Bentzen, Jakob Friis, Ottar Lie, Peder Furubotn, Just Lippe, Viktor Olsen, Rolf Hansen, Hans Pfeiffer, P. Birk, Christian Hilt og Erling Heiestad.

Redaktør for bladet var Henry Wilhelm Kristiansen, som på denne tiden var formann i partiet.

## Referanser
Akrobaten

**Akrobaten** er en gangbro over sporområdet ved Oslo sentralstasjon som forbinder områdene Grønland og Bjørvika som en del av Stasjonsallmenningen.

Broen forbinder Annette Thommessens plass ved Schweigaards gate på nordsiden av Oslo S og Stasjonsallmenningens sydlige del som løper ut i Dronning Eufemias gate. Den fikk høsten 2011 navnet *Akrobaten* av bydelsutvalget i Bydel Gamle Oslo. Navnet henspiller på broens luftige og spenstige konstruksjon.

Broen er en 206 meter lang fagverksbro med et hovedspenn på 67 meter. Bjørvika Infrastruktur AS var byggherre for anlegget, som er prosjektert av Rambøll Norge ved Runar Sørensen og Reidar Hermund Haug og L2 Arkitekter ved Ivar Lunde,  Thomas G. Løvdahl og Hans Petter Brenk Rønning. Den er bygget av 650 tonn stål og kostet 125 mill. kr. På broen er det montert 30 lyskastere. Arbeidet med broen startet våren 2009 og den ble offisielt åpnet 9. april 2011 av ordfører Fabian Stang. Bruelementene er laget i Kaliningrad i Russland. Bygging av vann- og kloakkanlegget *Midgardsormen*, som går under Annette Thommessens plass, medførte sprekkdannelser i trappene fra broen til plassen.

I 2012 vant broen førsteprisen i kategorien gang- og sykkelbruer i ECCS 12 - European Award for Steel Bridges.

I januar 2015 vil en nedgang fra broen til perrongen mellom spor 3 og 4 på Oslo S bli åpnet, noe som vil forkorte gangtiden til stasjonen med ca. fem minutter for reisende som kommer til stasjonen østfra. Det planlegges nedgang til flere perronger senere.


Fil:Gangbroen over Oslo S sett mot nord.JPG|«Akrobaten» sett fra sør
Fil:Akrobaten gang- og sykkelbro.jpg|«Akrobaten» sett fra nord
Fil:Akrobaten bro.jpg|Broen sett fra nord


## Referanser


## Eksterne lenker
* Akrobaten - Broer.no
* Akrobaten vant europeisk stålpris
Johan Ertzgaard

**Johan Pettersen Ertzgaard** (født 18. oktober 1818 i Stjørdal, død 31. juli 1894 på Skatval) var en norsk gårdbruker og politiker.

Han vokste opp på Ersgård i Stjørdal som sønn av gårdbruker, kvartermester, eidsvollsmann og stortingsmann Petter Johnsen Ertzgaard og hustru Anne Johnsdatter Lånke. Han giftet seg i 1848 med Marit Kristoffersdatter Mæla fra Stjørdal, og som enkemann giftet han seg på nytt i 1859 med Bergitte Andreasdatter.

Han ble nasjonal korporal/sersjant ved 9. batteri i landvernet i 1840. Han tok avskjed fra underoffiserkorpset i 1854. Han kjøpte gården Vifstad på Skatval i 1850 og levde deretter som gårdbruker. Han overlot senere gården til sønnen Peter Martin Ertzgaard. Hans etterkommere tok Vifstad som slektsnavn.

Johan Ertzgaard var ordfører i Nedre Stjørdalen herred 1854–1857 og 1860–1863, forlikskommissær i 27 år, kasserer i Stjørdalens Sparebank fra etableringen i 1847 til 1890, og som formann i matrikkelkommisjonen i 1865.

Han var valgmann ved alle valg mellom 1853 og 1891, unntatt 1882, og varamann til Stortinget fra Nordre Trondhjems amt (Nord-Trøndelag) i periodene 1859–1860 og 1868–1869. Ertzgaard var venstremann. Lokalhistorikeren J.P. Holan mente at det skyldtes «Ertzgaards egen tilbakeholdenhet at han ikke ble stortingsmann».

## Referanser
Ski-VM 2013 – 10 kilometer fri teknikk kvinner

**Ski-VM 2013 – 10 kilometer fri teknikk kvinner** fant sted i Val di Fiemme, Italia den 26. februar 2013. Therese Johaug og Marit Bjørgen fra Norge tok de to første plassene, der Johaug var 10,2 sekunder foran Bjørgen. Russiske Julija Tsjekaljova tok bronse.

Justyna Kowalczyk, som var en av forhåndsfavorittene, valgte å stå over distanserennet for å være uthvilt til 30-kilometeren. Da stilte kun to av gullfavorittene til start, nemlig den norske duoen Marit Bjørgen og Therese Johaug. I tillegg stilte Norge med Heidi Weng, Kristin Størmer Steira og Martine Ek Hagen. De tre sistnevnte ende henholdsvis på sjette-, niende- og trettiandreplass.

## Resultater
Rennet startet kl. 12:45.

## Referanser
Manuel Ángel Martín Perez

**Manuel Ángel Martín Perez** (født 30. januar 1980 i Pórtugos i provinsen Granada) er en spansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Han er født med cerebral parese, og debuterte internasjonale ved Verdenscupen i boccia 2007. 

## Karriere
Martín debuterte i internasjonal sammenheng da han deltok ved Verdenscupen i boccia 2007 i Vancouver. I den individuelle konkurransen endte han på 23.-plass, og i lagkonkurransen (BC1/2) fikk Spania sølv, bak Storbritannia. Året etter deltok han ved Paralympiske sommerleker 2008 i Beijing. Her vant han alle sine tre kamper i gruppespillet, og gikk videre til kvartfinalen. Han tapte imidlertid semifinalen mot sørkoreanske Kwok Hoi Ying, og måtte spille bronsefinale mot Pablo Cortez, der Martín vant 3-2 og fikk PL-bronse. I lagkonkurransen fikk Spania bronse, etter seier 5-4 over Kina i bronsefinalen. Ved utgangen av 2008 var han dermed rangert som nummer 8 i verden i klassen BC2. 

Ved EM i boccia 2009 i Póvoa de Varzim i Portugal gikk han videre fra gruppespillet, med to seire og et tap, og spilte seg fram til finalen ved å bl.a. slå nummer én på verdensrankingen, Nigel Murray, 4-0 i semifinalen. I finalen tapte han 1-4 for portugisiske Fernando Ferreira, og fikk dermed sølv individuelt. I lagkonkurransen tapte Spania semifinalen mot Portugal, men vant bronsefinalen 6-2 mot Irland. 

Da han deltok ved VM i boccia 2010 i Lisboa i Portugal kom han på 6.-plass individuelt, etter tap 4-5 for Nigel Murray i kvartfinalen. I lagkonkurransen fikk Spania bronse, etter at de slo Irland 10-5 i bronsefinalen. Martín spilte her sammen José Manuel Prado, Francisco Javier Beltran, José Vaquerizo og Pedro Cordero. Året etter kom han på 24.-plass ved Verdenscupen i boccia 2011, der Spania kom på 6.-plass i lagkonkurransen. 

Ved Paralympiske sommerleker 2012 i London ble han slått ut i åttendedelsfinalen, der han tapte på tie-break etter 3-3 ved full tid. I lagkonkurransen tapte Spania begge sine to kamper i gruppespillet, og gikk ikke videre til finalespillet.  

## Referanser


## Eksterne lenker
* Profil hos IPC 
* London 2012 - Manuel Martin Perez
* London 2012 - Athletics - Boccia (resultater PL 2012)
* Bochero Granada CF - Manuel Perez Ángel Martín
Hålogalandsgata (Bodø)

**Hålogalandsgata** (5-131, 2-128) er ei gate i Bodø. Gata, som er en ringvei rundt bykjernen, strekker seg hovedsakelig øst-vest gjennom bydelen Østbyen, før den svinger nordvest mot Nerbyen. Der veien går fra sørøst til nordvest er gate bydelsgrensen mellom Østbyen og Vestbyen. Helt i nordvest ender den i sentrumsbydelen, og går helt til havnepromenaden og Sentrumsterminalen.

## Referanser
Aberdeen bispedømme

**Aberdeen bispedømme** er et katolsk bispedømme i Skottland. Det er en kirkeprovins og har sete i Aberdeen.

Det ble opprettet 4. mars 1878 da det ble skilt ut fra Saint Andrews og Edinburgh erkebispedømme og er et suffraganbispedømme under dette sammen med Argyll and the Isles bispedømme, Dunkeld bispedømme og Galloway bispedømme. Bispedømmet dekker byen Aberdeen og regionene Aberdeenshire, Moray, de sentrale og nordlige delene av Highland og øyene Orknøyene og Shetland.

## Biskoper

## Referanser

## Eksterne lenker
*
Mario Joseph Conti

**Mario Joseph Conti** (født 20. mars 1934 i Elgin i Moray, død 8. november 2022) var en katolsk erkebiskop emeritus for Glasgow erkebispedømme i Skottland.

## Liv og virke
### Prest
Mario Conti er blant annet utdannet ved Scots College i Roma og ble ordinert til prest i Roma av erkebiskop Luigi Traglia den 26. oktober 1958.
### Biskop av Aberdeen
Den 28. februar 1977 ble Mario Conti utnevnt av pave Paul VI til biskop av Aberdeen. Han ble bispeviwrt m av erkebiskopen av Saint Andrews og Edinburgh, kardinal Gordon Gray, den 3. mai samme år i Aberdeen katedral. Medkonsekratorer var Stephen McGill, biskop av Paisley, og Colin MacPherson, biskop av Argyll and the Isles.

### Erkebiskop av Glasbow
Conti etterfulgte Thomas Joseph Winning som erkebiskop i Glasgow 22. februar 2002, og han ble tildelt pallium av pave Johannes Paul II 29. juni 2004, på festdagen for Apostelen Peter og Apostelen Paulus.

Han gikk av som erkebiskop 24. juli 2012. 

Han ble etterfulgt av den tidligere biskopen av Paisley, Philip Tartaglia 8. september samme år. Conti hadde selv i sin tid ordinert Tartaglia som biskop.

Han er medlem av Det pavelige råd for fremme av kristen enhet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi, O.C.D. (1876–1948) *1920
* Kardinal William Godfrey (1889–1963) *1938
* Kardinal Gordon Joseph Gray (1910–1993) *1951
* Erkebiskop *Mario Conti*

## Referanser
Balthasar Neumann

**Johann Balthasar Neumann**, vanligvis **Balthasar Neumann** (født 27. januar 1687 i det daværende Eger i Böhmen, død 19. august 1753 i Würzburg), var en tysk arkitekt og representant for stilretningene barokk og rokokko.

Neumann var arkitekt for blant annet Würzburgresidensen og Augustusburg slott.

## Referanser


## Eksterne lenker
* 
* 
*
Maulbronn

**Maulbronn** er en by i Enzkreis i den tyske delstaten Baden-Württemberg og har . Byen er kjent blant annet for Maulbronn kloster som er oppført på UNESCOs verdensarvliste.
## Referanser

## Eksterne lenker
*